hotchpotch/miracl-hf-unified huggingface dataset:
เฮลทูเดอะคิง (เพลง)
"เฮลทูเดอะคิง" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 6 ของวง "เฮลทูเดอะคิง" ซิงเกิลนี้ออกจำหน่ายเมื่อวันที่ 15 กรกฎาคม พ.ศ. 2556 เพลงนี้ออกแสดงสดครั้งแรกในวันที่ 17 กรกฎาคม พ.ศ. 2556 ที่เดอะฟอร์ดเฟสติวัลพาร์ก ในเมืองออชคอช รัฐวิสคอนซิน ซิงเกิลนี้อยู่ในชาร์ตเพลงร็อกของสหราชอาณาจักรและสหรัฐอเมริกาในอันดับที่ 1 ในเวลา 11 สัปดาห์
มิวสิกวิดีโออย่างเป็นทางการออกเผยแพร่เป็นครั้งแรกในเว็บไซต์เมทัลแฮมเมอร์ ในวันที่ 16 สิงหาคม พ.ศ. 2556 วิดีโอนี้เป็นภาพขาวดำ แสดงให้เห็นสมาชิกวงเล่นเพลงด้วยกัน ตลอดจนภาพของราชาที่เนื้อหาของเพลงได้พูดถึง เป็นครั้งแรกที่มี เอริน ไอล์เจย์ มือกลองคนใหม่ของวงมาเล่นเพลงและถ่ายทำมิวสิกวิดีโอ และยังเป็นวิดีโอแรกที่ปรากฏภาพมือกลองของวง หลังจากวิดีโอเพลง "เดียร์ก็อด" ที่ผ่านมา ซึ่งมี เดอะเรฟ มือกลองคนที่แล้วของวง
จังหวัดซ้อกจัง
ซ้อกจัง () เป็นจังหวัดในภูมิภาคดินดอนสามเหลี่ยมปากแม่น้ำโขงทางตอนใต้ของประเทศเวียดนาม เมืองหลักของจังหวัดคือซ้อกจัง จังหวัดมีพื้นที่ทั้งหมด 3,223 ตารางกิโลเมตร และมีประชากรประมาณ 1,213,400 คน
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 月江
เชเพิร์ดออฟไฟเออร์
"เชเพิร์ดออฟไฟเออร์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 2 จากสตูดิโออัลบั้มชุดที่ 6 "เฮลทูเดอะคิง" ซิงเกิลนี้ออกจำหน่ายในวันที่ 7 พฤศจิกายน พ.ศ. 2556 เพลงนี้ติดอันดับ 1 ในชาร์ตเมนสตรีมร็อก
ณัฐวัฒน์ ชัยณรงค์โสภณ
ณัฐวัฒน์ ชัยณรงค์โสภณ (ชื่อเล่น: กัน) เป็นนักแสดงชาย ชาวไทย เกิดเมื่อวันที่ 21 มกราคม พ.ศ. 2541 เป็นที่รู้จักจากการรับบท "พาทิน" (วัยเด็ก) จากละครโทรทัศน์เรื่อง “รักนี้ชั่วนิจนิรันดร์” (Autumn In My Heart ฉบับภาษาไทย) ฉายทางช่อง True Asian Series เมื่อวันที่ 22 พฤษภาคม พ.ศ. 2556 และมีผลงานตามมาอีกในวงการบันเทิง
ณัฐวัฒน์ ชัยณรงค์โสภณ มีชื่อเล่นว่า กัน หรือ กันกัน เกิดเมื่อวันที่ 21 มกราคม พ.ศ. 2541 ที่กรุงเทพมหานคร กัน มีส่วนสูง 177 เซนติเมตร จบการศึกษาระดับมัธยมศึกษาตอนต้นจากโรงเรียนเซนต์ไมเกิ้ล ปัจจุบัน (พ.ศ. 2561) กำลังศึกษามหาวิทยาลัยกรุงเทพรังสิต คณะนิเทศน์ศาตร์ (สาขาดิจิทัลมีเดียและศิลปะภาพยนตร์) เป็นที่รู้จักจากการรับบท "พาทิน" (วัยเด็ก) จากซีรีส์ “รักนี้ชั่วนิจนิรันดร์” (Autumn In My Heart เวอร์ชันไทย) ฉายทางช่อง True Asian Series เมื่อวันที่ 22 พฤษภาคม พ.ศ. 2556
ดิสมีนส์วอร์ (เพลงอะเว็นจด์เซเวนโฟลด์)
"ดิสมีนส์วอร์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 3 จากสตูดิโออัลบั้มชุดที่ 6 "เฮลทูเดอะคิง" ซิงเกิลนี้ออกจำหน่ายในวันที่ 4 กรกฎาคม พ.ศ. 2557 โดยค่ายเพลงวอร์เนอร์บราเธอร์สเรเคิดส์
"ดิสมีนส์วอร์" เป็นเพลงลำดับที่ 4 ในอัลบั้ม หลาย ๆ คนได้กล่าวว่าเพลงนี้มีลักษณะเสียงของโครงสร้างของเพลงคล้ายกันกับเพลง "แซดบัตทรู" ของเมทัลลิกา จากอัลบั้มที่มีชื่อเดียวกันกับวงในปี พ.ศ. 2534 เพลงนี้ได้ออกแสดงสดครั้งแรกที่ฮอลลีวูดแพลเลเดียมเพื่อสนับสนุนการออกจำหน่ายอัลบั้ม
วอล์ก (เพลงแพนเทอรา)
"วอล์ก" () เป็นเพลงของวงดนตรีเฮฟวีเมทัลชาวอเมริกัน แพนเทอรา ออกจำหน่ายเป็นซิงเกิลที่ 4 และเป็นซิงเกิลสุดท้ายจากสตูดิโออัลบั้มชุดที่ 6 "วัลการ์ดิสเพลย์ออฟพาวเวอร์" ในปี พ.ศ. 2536 และแพนเทอรายังได้ออกจำหน่ายอีพีและรีมิกซ์ของเพลงนี้ในปี พ.ศ. 2536 นอกจากนี้ เพลงนี้ยังได้ใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม ในรายการโทรทัศน์อีซีดับเบิลยู
เพลงนี้ได้นำไปคัฟเวอร์โดยวงดนตรีหลายวง เช่น อะเว็นจด์เซเวนโฟลด์, ทริเวียม, ดิสเทิบด์ ซัลลี เออร์นา นักร้องของวง กอดส์แมก ได้แสดงเพลงนี้ด้วยกับกับสมาชิกวงแพนเทอรา และยังมีของวงดิสเทิบด์ กับเชสเตอร์ เบนนิงตัน ที่ร่วมร้องในงานออซซ์เฟสต์ในปี พ.ศ. 2544
วงคิลกอร์ ได้บันทึกอีกหนึ่งเวอร์ชันสำหรับอัลบั้มเพลงที่ใช้ในการแข่งขันของสมาคม เอ็กซ์ตรีมแชมเปียนชิพเรสต์ลิง โดยใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม
อะเว็นจด์เซเวนโฟลด์ ได้บันทึกคัฟเวอร์ของเพลงนี้ และได้รวมอยู่ในอัลบั้มบันทึกการแสดงสด "ไลฟ์อินดิแอลบีซีแอนด์ไดมอนส์อินเดอะรัฟ" ออกจำหน่ายเป็นซิงเกิลแรกของอัลบั้ม แต่เพลงนี้เดิมได้บันทึกแล้วรวมอยู่ในอัลบั้มดีวีดีชุดแรกของวง "ออลเอกซ์เซส" และต่อมาได้รวมอยู่ในอัลบั้มบันทึกการแสดงสดนี้ เนื่องจากยังไม่เคยได้ออกจำหน่ายเพลงนี้ด้วยแผ่นซีดี ในดีวีดีบันทึกการแสดงสดนี้ได้รวมการแสดงที่ ลองบีชอาเรนา อะเว็นจด์เซเวนโฟลด์ได้แสดงเพลงนี้ด้วยกันกับผู้ชมที่ชมการแสดงและร่วมขึ้นมาขับร้องบนเวทีด้วย (ชื่อว่า มัตเตโอ วาเลนซา ตามที่ระบุในแผ่นซีดี)
โบบอยบอย
โบบอยบอย () เป็นทีวีซีรีส์มาเลเซียผลิตโดย แอนิมอนสตา สตูดิโอ ศูนย์กลางในเด็กที่มีอำนาจและความสามารถที่จะแยกออกเป็นสามธาตุ กับเพื่อน หญิง, ญาญ่า, โกปอล กับ เฟง ของเขาพวกเขาต่อสู้เพื่อปกป้องโลกจากภัยคุกคามของมนุษย์ต่างดาวที่มีจุดมุ่งหมายที่จะพิชิตโลกในการตามล่าหาเมล็ดโกโก้
ชุดที่มีการเผยแพร่ในรูปแบบ โทรทัศน์ความละเอียดสูง และมีกำหนดจะออกอากาศทางช่อง 3 (ประเทศมาเลเซีย) เริ่มที่ 13 มีนาคม 2011, ITV (เครือข่ายโทรทัศน์) เริ่มที่ วันที่ 1 มีนาคม 2011, ดิสนีย์แชนแนลเอเชีย เริ่มที่ 18 มิถุนายน 2011
การ์ตูนนี้จะมีทั้งหมด 3 ซีซั่น สำหรับปีนี้
ซีซั่นแรกของ โบบอยบอย ออกอากาศในอาทิตย์ 13 มีนาคม, 2011 ที่ 07:00 ตอนเริ่มต้นเมื่อตัวละครหลัก โบบอยบอย ไปเยี่ยม ต๊อก อะบา ของ (ปู่ของโบบอยบอย) ที่บ้านในเมือง Rintis ในช่วงวันหยุดโรงเรียน ในเวลาเดียวกัน อะดู ดู้ มนุษย์ต่างดาวจากดาวเคราะห์ของ atata ก้าวมาถึงโลกค้นหาแหล่งพลังงาน เขาพบว่ามีโกโก้พลังงานที่มีประสิทธิภาพซึ่งสูญพันธุ์บนโลกของเขา 30,000 ปีที่ผ่านมา อะดู ดู้ อยากที่จะเอาชนะทุกโกโก้สำหรับตัวเองเพื่อที่เขาจะเป็นฮีโร่สำหรับโลกของเขา เพื่อที่จะให้แน่ใจว่าแผนการของเขาประสบความสำเร็จที่เขาได้รับความช่วยเหลือจากพลังงาน Sphere (โอโชบ็อต) อย่างไรก็ตาม โอโชบ็อต ให้อำนาจในการ โบบอยบอย และเพื่อนใหม่ของเขา หญิง, ญาญ่าและโกปอลแทน
สำหรับฤดูกาลแรกมี 13 ช่องกับสล็อตทุกประกอบด้วยสองตอน ทั้งหมดนี้ทำให้การเอพ 26 ทั้งหมดเข้าด้วยกัน แต่ละครั้งเป็นเวลา 11 นาที เนื่องจากความนิยมของการเคลื่อนไหวนี้ แอนิมอนสตา สตูดิโอ ตกลงที่จะออกอากาศตอนเพิ่มเติมชื่อ "ขยายตอนจบ" ในวันที่ 1 มกราคม 2012
ซีซั่นที่สองของ โบบอยบอย ออกอากาศในวันอาทิตย์ 27 พฤษภาคม, 2012 ที่ 19:00 ทาง ITV (เครือข่ายโทรทัศน์)
ฤดูกาลที่สองของ โบบอยบอย ออกอากาศในอาทิตย์ 27 พฤษภาคม, 2012 ที่ 19:00
ในฤดูกาลนี้ โบบอยบอย ย้ายไปปูเลา Rintis ร่วมกันกับต๊อก อะบา, โกปอล, หญิง และญาญ่า เรื่องราวในฤดูกาลนี้ส่วนใหญ่ โบบอยบอย และเพื่อน ๆ ของเขาที่ Sekolah Rendah เมือง Rintis โบบอยบอย พบกับผู้ท้าชิงใหม่ เฟง ที่โรงเรียนใหม่ของเขา
เฟงหรือลึกลับบอยเป็นครั้งแรกในฤดูกาลที่ 1 เรื่อง "การขยายตอนจบ" (ตอนที่ 26 ด้วยนอกเหนือจากไม่กี่นาทีของฉากใน โบบอยบอย ออกจากเมือง Rintis)
เมื่อวันที่ 7 มิถุนายน 2013 ช่องยูทูบของ แอนิมอนสตา สตูดิโอ อัปโหลดแอบดูตัวอย่างของครั้งแรกของฤดูกาลที่สามที่มีการสู้รบระหว่าง โบบอยบอย และ อีโจ โจในชุดเกราะของเขาดังนั้นยืนยันฤดูกาลที่สามที่จะอยู่ในความคืบหน้า เมื่อวันที่ 5 พฤศจิกายน 2013, แอนิมอนสตา สตูดิโอ ประกาศบนหน้า เฟซบุ๊ก ของพวกเขาที่ซีซั่น 3 โบบอยบอย จะออกอากาศใน 5 มกราคม 2014 ทาง ช่อง 3 (ประเทศมาเลเซีย) และ ออกอากาศใน 1 มกราคม 2014 ทาง ช่อง ITV (เครือข่ายโทรทัศน์) ซีซั่น 3 จัดทำมา 18 ตอนใหม่ทำให้มันเป็นซีซั่นที่ยาวนานที่สุด
BoBoiBoy เริ่มต้นการผจญภัยด้วยภาพยนตร์เรื่องแรกของเขาเรื่อง โบบอยบอย เดอะมูฟวี่ ภาพยนตร์เรื่องนี้นำ BoBoiBoy และเพื่อน ๆ ของเขาไปผจญภัยบนเกาะลึกลับที่มีบ้านเก่าแก่พาวเวอร์สเฟียร์ที่มีอายุมากกว่า Ochobot ที่มีพลังมหาศาลตอนนี้เป็นการแข่งขันระหว่าง BoBoiBoy กับมนุษย์ต่างดาวเพื่อเข้าถึงพาวเวอร์สเฟียร์และปลดล็อกพลังใหม่ประสบการณ์ สถานที่ใหม่แปลกใหม่ไม่เคยเห็นมาก่อนคนร้ายและพลังใหม่จาก BoBoiBoy
1. เมื่อ 30 ตุลาคม 2557 8elements ได้จัดทำแอปประเภท โทรศัพท์มือถือ เช่น แอนรอยด์ และ แอปสโตร์ มี 3 แอปคือ
1.1 BoBoiBoy: Adudu Attacks!
1.2 BoBoiBoy: ประลองความเร็ว ()
1.3 โบบอยบอย โฟโต้ สติ๊กเกอร์ ()
1.4 โบบอยบอย พาวเวอร์สเฟียร์ ()
1.4 โบบอยบอย แกแลติกฮีโร่ ()
นอตเรดีทูดาย
"นอตเรดีทูดาย" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ รวมอยู่ในอัลบั้มซาวด์แทร็กประกอบเกมปี พ.ศ. 2553 ในซอมบี้แม็ป "คอลล์ออฟเดอะเดด"
เพลงบันทึกในเดือนเมษายน พ.ศ. 2554 ออกจำหน่ายเป็นซิงเกิลแรกในอัลบั้มเมื่อวันที่ 2 พฤษภาคม พ.ศ. 2554 ในรูปแบบดิจิตอลดาวน์โหลด ในไอทูนส์ เพลง "นอตเรดีทูดาย" นับเป็นการบันทึกผลงานครั้งแรกที่มีมือกลองคนใหม่ของวง เอริน ไอล์เจย์ ในการสัมภาษณ์กับ "รีโวลเวอร์" เอ็ม. แชโดวส์ กล่าวว่าเพลงนี้ได้แรงบันดาลใจมาจากเกมโดยตรง โดยเขาก็เป็นคนที่ชื่นชอบเกมนี้ด้วยเช่นกัน
เพลงทั้งหมดแต่งโดยอะเว็นจด์เซเวนโฟลด์
แคร์รีออน (เพลงอะเว็นจด์เซเวนโฟลด์)
"แคร์รีออน" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลเมื่อวันที่ 24 กันยายน พ.ศ. 2555 โดยออกจำหน่ายในไอทูนส์ เพลงนี้เป็นประกอบเกม
มิวสิกวิดีโอของเพลงนี้เล่นในตอนจบเครดิตของเกม วิดีโอมีตัวละครจากเกม ได้แก่ Sergeant Frank Woods เป็นมือกลอง และ Raul Menendez เป็นมือกีตาร์ ซึ่งเล่นเพลงด้วยกันกับวง และในมิวสิกวิดีโอแสดงภาพจากเกมและตัวละครในเกมด้วย
อักดงมิวสิเชียน
อักดงมิวสิเชียน (, , รู้จักกันในชื่อ AKMU) คือกลุ่มนักร้องชาวเกาหลีใต้ภายใต้สังกัดวายจีเอ็นเตอร์เทนเมนต์ ประกอบด้วยสองพี่น้อง อีชานฮยอกและอีซูฮยอน ซึ่งเป็นผู้ชนะจากรายการ K-pop Star ฤดูกาลที่ 2
เพลงจากอัลบั้มเดบิวต์ของกลุ่ม "PLAY" มียอดดาวน์โหลดทั้งหมดมากกว่า 4 ล้านดาวน์โหลด
กูดไลฟ์เรเคิดดิงส์
กูดไลฟ์เรเคิดดิงส์ เป็นค่ายเพลงหนึ่งที่ตั้งอยู่ในประเทศเบลเยียม ก่อตั้งขึ้นในปี พ.ศ. 2539 โดย Edward Verhaeghe ผู้ซึ่งเคยเป็นนักร้องนำให้กับ Nations On Fire
ศิลปินในสังกัดกูดไลฟ์เรเคิดดิงส์จะเป็นศิลปินในแนวฮาร์ดคอร์พังก์ โดยมีศิลปินที่เซ็นสัญญากับค่ายในปัจจุบันและอดีต ดังนี้
โฟลรันเต กอนเดส
โฟลรันเต กอนเดส (Florante Condes) หรือโฟลรันเต กูซี กอนเดส จูเนียร์ (Florante Gusi Condes Jr.) เกิดเมื่อ 20 พฤษภาคม พ.ศ. 2523 ที่รอมบลอน ฟิลิปปินส์ สถิติการชก 37 ครั้ง ชนะ 27 (น็อก 23) เสมอ 1 แพ้ 9 
กอนเดสขึ้นชกมวยสากลครั้งแรกเมื่อ 15 มิถุนายน พ.ศ. 2545 ชนะน็อกรูเบน บีโยเนส ยก 2 จากนั้น ขึ้นชกชนะเป็นส่วนใหญ่ที่ฟิลิปปินส์ รวมทั้งเคยชนะน็อก ซอนนี บอย จาโร ยก 2 ต่อมาได้ครองแชมป์ฟิลิปปินส์รุ่นมินิมัมเวตเมื่อ 10 ธันวาคม พ.ศ. 2548 ชนะน็อก ฟิลิป พาร์คอน ยก 6 และป้องกันแชมป์ไว้ได้ 4 ครั้ง แล้วจึงขึ้นชิงแชมป์โลกรุ่นมินิฟลายเวต IBF เมื่อ 7 กรกฎาคม พ.ศ. 2550 ชนะคะแนน โมฮัมหมัด รัชแมน ที่อินโดนีเซีย โดยสามารถชกรัชแมนลงไปนับแปดได้ในยกที่ 3 และ 10 แต่พอป้องกันแชมป์ครั้งแรกเมื่อ 14 มิถุนายน พ.ศ. 2551 ที่เม็กซิโก กอนเดสเป็นฝ่ายแพ้คะแนนโดยเทคนิค ราอูล การ์เซียไป กอนเดสยังคงขึ้นชกอย่างต่อเนื่อง จนได้มาชิงแชมป์ WBC เข็มขัดเงินรุ่นมินิมัมเวตเมื่อ 24 มิถุนายน พ.ศ. 2554 แพ้คะแนน วันเฮง มีนะโยธิน ที่ไทย จากนั้นไปชิงแชมป์โลกรุ่นมินิมัมเวต IBO เมื่อ 22 กันยายน พ.ศ. 2555 แพ้คะแนน เฮกกี้ บุดเลอร์ ที่ แอฟริกาใต้ ชิงแชมป์เงา WBC เอเชียรุ่นมินิมัมเวตเมื่อ 8 ธันวาคม พ.ศ. 2555 แพ้คะแนน ดอนนี มาเบา ไม่ได้แชมป์ กอนเดสได้ครองแชมป์อีกครั้งเมื่อ 15 มีนาคม พ.ศ. 2557 เมื่อชิงแชมป์ IBF แพนแปซิฟิกรุ่นมินิมัมเวตที่ว่าง ชนะน็อกคริส อัลฟานเต ยก 7 ปัจจุบัน กอนเดสยังคงชกมวยอยู่
บอละแค
บอละแค () เป็นเมืองหนึ่งในรัฐกะยา ทางภาคตะวันออกของประเทศพม่า ในอดีตเคยเป็นรัฐขนาดเล็กที่สำคัญในกลุ่มรัฐกะเรนนี
ซินนิสเตอร์ เกตส์
ไบรอัน เอลวิน เฮเนอร์ จูเนียร์ () หรือเป็นที่รู้จักในชื่อ ซินนิสเตอร์ เกตส์ () หรือเรียกสั้น ๆ ว่า ซิน เกิดเมื่อวันที่ 7 กรกฎาคม ค.ศ. 1981 ที่ฮันติงตันบีช รัฐแคลิฟอร์เนีย เขาเป็นนักดนตรีชาวอเมริกัน เป็นที่รู้จักดีในฐานะมือกีตาร์นำและนักร้องประสานของวงดนตรีเฮฟวีเมทัลที่ชื่อ อะเว็นจด์เซเวนโฟลด์
ฟุตบอลทีมชาติเวียดนามใต้
ฟุตบอลทีมชาติเวียดนามใต้ (ภาษาเวียดนาม: "Đội tuyển túc cầu quốc gia Việt Nam Cộng hòa") เป็นฟุตบอลทีมชาติของ เวียดนามใต้ ควบคุมโดยสมาคมฟุตบอลเวียดนาม (ปัจจุบันตือ สหพันธ์ฟุตบอลเวียดนาม) ระหว่าง พ.ศ. 2492 - 2518 เวียดนามใต้ได้เข้าร่วมการแข่งขันเอเชียนคัพใน พ.ศ. 2499 และ 2503 และเข้าร่วมแข่งขันฟุตบอลโลกรอบคัดเลือก พ.ศ. 2517
ทีมฟุตบอลนี้สิ้นสุดลงเมื่อ เวียดนามเหนือและเวียดนามใต้ได้รวมกันเป็น สาธารณรัฐสังคมนิยมเวียดนาม ต่อมา ใน พ.ศ. 2534 ได้กลายเป็น "ฟุตบอลทีมชาติเวียดนาม" (ไม่มีการแข่งขันระหว่าง พ.ศ. 2519 - 2533)
แซกกี เวนเจนซ์
แซกคารี เจมส์ เบเกอร์ () หรือเป็นที่รู้จักในชื่อ แซกกี เวนเจนซ์, () เกิดเมื่อวันที่ 11 ธันวาคม ค.ศ. 1981 เขาเป็นนักดนตรีชาวอเมริกัน เป็นที่รู้จักดีในฐานะมือจังหวะกีตาร์ นักร้องประสาน และสมาชิกก่อตั้งของวงดนตรีเฮฟวีเมทัลอเมริกันที่ชื่อ อะเว็นจด์เซเวนโฟลด์
ไดร์สเตรตส์
ไดร์สเตรตส์ () เป็นวงดนตรีร็อคจากประเทศอังกฤษ ก่อตั้งในปี 1977 ประกอบด้วยมาร์ก นอฟเลอร์ (Mark Knopfler) ร้องนำและมือกีตาร์หลัก, เดวิด นอฟเลอร์ (David Knopfler) น้องชายของมาร์ก มือริทึมกีตาร์ และร้องประสาน, จอห์น อิลส์ลีย์ (John Illsley) มือเบสและร้องประสาน และพิกค์ วิตเทอร์ส (Pick Withers) มือกลองและเครื่องเคาะอื่น วงไดร์ สเตรทส์ ได้ออกผลงานดนตรีหลากหลายแนวไม่ว่าจะเป็น แจ๊ส, โฟล์ค และบลูส์ แม้ว่าวงจะก่อตั้ง ในช่วงกระแสนิยมพังค์ร็อก แต่ไดร์ สเตรทส์ ก็สามารถทำผลงานดนตรีให้เกิดความแตกต่างกับพังค์ได้อย่างชัดเจน จนสามารถเรียกกระแสดนตรีรูทส์ร็อก (Roots rock) ขึ้นมาได้ อย่างอัลบั้ม บราเดอร์สอินอาร์ม (Brothers in Arms) สามารถจำหน่ายได้มากกว่า 30 ล้านก็อปปี้ นับเป็นสถิติการขายเพลงบนแผ่นซีดี หรือ คอมแพ็กต์ดิสก์ ได้ถึงหลักล้านเป็นครั้งแรกอีกด้วย
พวกเขากลับมาเป็นหนึ่งในวงที่ประสบความสำเร็จทั่วโลกมากที่สุดวงหนึ่ง ด้วยยอดจำหน่ายอัลบั้มกว่า 120 ล้านชุด ไดร์ สเตรทส์ ได้รับรางวัลมากมายตลอดช่วงเวลาในวงการ ไม่ว่าจะเป็น 4 รางวัลแกรมมี, 3 รางวัล บริตอะวอดส์ - ด้วยการชนะถึงสองครั้ง และ 2 รางวัลเอ็มทีวีวิดีโอมิวสิกอะวอดส์ มีผลงานเพลงที่เป็นที่รู้จักกันดีอาทิเช่น "Sultans of Swing", "Lady Writer", "Romeo and Juliet", "Tunnel of Love", "Telegraph Road", "Private Investigations", "Money for Nothing", "Walk of Life", "So Far Away", "Your Latest Trick" และ "Brothers in Arms".
จากการอ้างอิงของกินเนสบุ๊คเกี่ยวกับการจัดอัลบั้มฮิตในสหราชอาณาจักร ไดร์ สเตรทส์ ได้ถูกจัดไว้ว่า สามารถยืนหยัดบนยูเคอัลบั้มชาร์ท (UK albums chart) ได้นานถึง 1,136 สัปดาห์ เป็นอันดับตลอดกาลที่ 5 ตลอดเวลา 15 ปี ไดร์ สเตรทส์ ได้ออกอัลบั้มมาถึง 5 อัลบั้ม ก่อนจะแตกตัวออกไปในปี 1988 แต่ก็กลับมารวมอีกครั้งในปี 1991 และได้ออกอัลบั้ม ซึ่งถือว่าเป็นอัลบั้มสุดท้ายของวง ก่อนที่จะแตกตัวเป็นการถาวรในปี 1995 เมื่อมาร์ก นอฟเลอร์ ปลีกตัวมาเป็นศิลปินเดี่ยวเต็มตัว
ไลฟ์อินดิแอลบีซีแอนด์ไดมอนส์อินเดอะรัฟ
ไลฟ์อินดิแอลบีซีแอนด์ไดมอนส์อินเดอะรัฟ () เป็นอัลบั้มบันทึกการแสดงสดชุดแรก ดีวีดี และอัลบั้มรวมเพลงโดยวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 16 กันยายน พ.ศ. 2551 โดยวอร์เนอร์บราเธอร์สเรเคิดส์ ดีวีดีบันทึกการแสดงสดเป็นการแสดงของวงในวันที่ 10 เมษายน พ.ศ. 2551 ที่ลองบีชอาเรนา ในงานเทสต์ออฟเคออสทัวร์ โดยซีดีประกอบด้วยหน้าบีที่ไม่เคยได้ออกจำหน่ายมาก่อนหน้า ที่ได้บันทึกในระหว่างที่ทำผลงานอัลบั้ม "อะเว็นจด์เซเวนโฟลด์" รวมทั้งเพลงเวอร์ชันคัฟเวอร์อีกด้วย
สหพันธ์สาธารณรัฐสังคมนิยมโซเวียตทรานส์คอเคซัส
สหพันธ์สาธารณรัฐสังคมนิยมโซเวียตทรานส์คอเคซัส () เป็นสาธารณรัฐของสหภาพโซเวียตตั้งแต่ในปี ค.ศ. 1922-1936 ประกอบด้วยประเทศอาร์มีเนีย, ประเทศอาเซอร์ไบจาน และประเทศจอร์เจีย ซึ่งได้รับการแบ่งแยกออกจากรัสเซียโดยเทือกเขาคอเคซัส ก่อนหน้านี้เป็นที่รู้จักกันในชื่อสาธารณรัฐทรานส์คอเคซัส
แอปเปิลวอตช์
แอปเปิลวอตช์ () เป็นสมาร์ตวอตช์ของบริษัทแอปเปิลที่ทิม คุก ได้ประกาศออกมาอย่างเป็นทางการในวันที่ 9 กันยายน พ.ศ. 2557 แอปเปิลวอตช์จะมีหน้าที่ในการติดตามการออกกำลังกายและการดูแลสุขภาพ ซึ่งจะมีออกมาจำหน่ายอยู่ 3 รูปแบบด้วยกัน โดยจะใช้งานร่วมกับไอโฟน 5 ขึ้นไป และอุปกรณ์รุ่นที่ทำงานบนระบบปฏิบัติการไอโอเอส 8.2 ในช่วงต้นปี พ.ศ. 2558
แอปเปิลวอตช์สามารถรับโทรศัพท์ได้รวมทั้งรับข้อความจาก iMessage หรือข้อความสั้น ที่สำคัญสามารถติดตามการออกกำลังกาย การดูแลสุขภาพ และใช้คุณลักษณะที่มีในไอโอเอส 8 เรียกว่า "แฮนด์ออฟ" ซึ่งต้องมีอุปกรณ์อื่นที่เข้ากันได้
แอปเปิลวอตช์จะมีสองขนาดคือ 38 มิลลิเมตร และ 42 มิลลิเมตร และจะมีอยู่สามรูปแบบด้วยกัน แอปเปิลวอตช์มีหน้าจอสัมผัสไวต่อแรงกดที่สามารถแยกแยะความแตกต่างระหว่างการแตะกับการกดได้ รวมทั้งมีปุ่มหมุนที่เรียกว่าดิจิทัลคราวน์ (digital crown) ซึ่งสามารถเลื่อนหรือดึงภาพเข้าออกและกดเพื่อกลับไปยังหน้าจอหลัก นอกจากนี้ยังมีปุ่มสำหรับการแสดงรายชื่อผู้ติดต่ออีกด้วย แอปเปิลวอตช์ชาร์จไฟโดยการชาร์จแบบ inductive charging โดยใช้สายเคเบิลที่คล้ายกับแมคเซฟซึ่งเป็นสายสำหรับแล็ปท็อปตระกูลแมคบุ๊ก และทางแอปเปิลได้ออกแบบรูปแบบตัวอักษรใหม่ที่ชื่อว่า แซนแฟรนซิสโก (San Francisco) สำหรับแอปเปิลวอตช์ที่จะช่วยให้ผู้ใช้อ่านข้อความบนหน้าจอแสดงผลขนาดเล็กได้
แอปเปิลวอตช์ได้ใช้ชิปประมวลผลเอส 1 ชิปรุ่นใหม่จากแอปเปิล ซึ่งกล่าวว่าเป็น "สถาปัตยกรรมคอมพิวเตอร์ทั้งหมดในชิปตัวเดียว" นอกจากนี้ยังใช้ "แทปติกเอนจิน" (Taptic Engine) เพื่อกระตุ้นบริเวณข้อมือเมื่อมีการได้รับแจ้งเตือน และมีเครื่องวัดอัตราการเต้นของหัวใจ แอปเปิลวอตช์เข้ากันได้กับไอโฟน 5, ไอโฟน 5ซี, ไอโฟน 5เอส, ไอโฟน 6 และไอโฟน 6 พลัส หรืออุปกรณ์ที่ใช้ไอโอเอส 8.2 หรือสูงกว่า โดยการเชื่อมต่อผ่านทางวายฟายหรือบลูทูท 4
เจมี โนเบิล
เจมส์ กิบสัน () เกิดวันที่ 23 ธันวาคม ค.ศ. 1976 เป็นนักมวยปล้ำอาชีพชาวอเมริกัน ในชื่อวงการมวยปล้ำชื่อว่า เจมี โนเบิล () ปัจจุบันเซ็นสัญญากับดับเบิลยูดับเบิลยูอี(WWE) ทำหน้าที่เป็นเจ้าหน้าที่ผู้ผลิตอยู่ใน WWE เป็นสมาชิกของกลุ่มดิออธอริตี และเป็นส่วนหนึ่งของ J&J Security พร้อมกับ โจอี เมอร์คิวรี อดีตแชมป์ HWA Cruiserweight Championship และแชมป์ WWE Cruiserweight Championship
สายเลือดบอลไทย
สายเลือดบอลไทย เป็นรายการข่าวกีฬาเชิงวิเคราะห์ วงการฟุตบอลในประเทศไทย ออกอากาศทางสถานีโทรทัศน์ NEWS1 ผลิตโดย บริษัท ยูโรทอม จำกัด ตั้งแต่ปี พ.ศ. 2552
สายเลือดบอลไทย เป็นรายการข่าวกีฬาเชิงวิเคราะห์ที่นำทุกเรื่องราว ทุกประเด็นที่เกิดขึ้นในวงการฟุตบอลไทยมาวิพากษ์ วิจารณ์ อย่างดุดัน ตรงไปตรงมา และจะไม่พูดในสิ่งที่คิดว่าผู้ชมจะพอใจ แต่จะพูดเพราะมันเป็นสิ่งที่ถูกต้อง และเป็นความจริง เป็นรายการเดียวที่ พิธีกร มาจากต่างขั้วกันอย่างชัดเจน แต่ก็ร่วมงานกันได้เป็นอย่างดี รายการนี้ไม่มีการเตี๊ยมกัน แต่ละคนสามารถวิพากษ์ วิจารณ์ตามพื้นฐานความเชื่อของตนเอง และต่างก็เพิ่งเห็นสคริพท์ก่อนเข้ารายการไม่นาน ออกอากาศตอนแรกตั้งแต่วันที่ 21 สิงหาคม 2552 ทาง ทีสปอร์ต ในยุคที่บริหารงานโดยเครืออาดามัส จนถึงเดือนเมษายน 2554 ย้ายมาออกอากาศทาง MCOT 1 ตั้งแต่เดือนมิถุนายน 2554 ถึงเดือนกุมภาพันธ์ 2559 และตั้งแต่วันเสาร์ที่ 5 มีนาคม 2559 ย้ายมาออกอากาศทาง ฟรีทีวี SPRING NEWS ช่อง 19 จนถึงวันเสาร์ที่ 26 พฤศจิกายน 2559 ย้ายมาออกอากาศทาง สถานีวิทยุโทรทัศน์กองทัพบก หรือ ททบ.5 HD1 ทุกวันพุธ เวลา 22.30 - 24.00 น. เริ่มวันพุธที่ 4 มกราคม 2560 นับเป็นการปรากฏตัวทางช่อง 5 เป็นครั้งที่สองของกษิติเอง หลังจากก่อนหน้านั้นเขาเคยเป็นผู้ประกาศข่าวของทางช่อง 5 เอง เมื่อปี 2543-2550 ต่อมาเลื่อนวัน เวลา ออกอากาศเป็น ทุกวันจันทร์ เวลา 15.50 - 17.00 น. และล่าสุด แพร่ภาพออกอากาศทางสถานี NEWS1 ทุกวันพฤหัสบดี เวลา 22.00 - 24.00 น. เริ่มวันพฤหัสบดีที่ 1 กุมภาพันธ์ 2561 พร้อมด้วยพิธีกรใหม่ "เซียนไก๋" สรเดช เพชรแสงใสกุล
พิธีกร
รุ่นที่ 1 กษิติ กมลนาวิน วรเทพ มากโภคา นันท์ธนา สุรเสวี
รุ่นที่ 2 กษิติ กมลนาวิน วรเทพ มากโภค ทรงศักดิ์ วรรณวิจิตร
รุ่นที่ 3 กษิติ กมลนาวิน วรเทพ มากโภค ยิ่งรัก รักษ์สุวรรณ
รุ่นที่ 4 กษิติ กมลนาวิน วรเทพ มากโภค ยิ่งรัก รักษ์สุวรรณ จิตรจรรยา เพิ่มภัทร
รุ่นที่ 5 กษิติ กมลนาวิน วรเทพ มากโภค ยิ่งรัก รักษ์สุวรรณ จิตรจรรยา เพิ่มภัทร นิตยาพร ธาราสุข
รุ่นที่ 6 กษิติ กมลนาวิน วรเทพ มากโภค ยิ่งรัก รักษ์สุวรรณ นิตยาพร ธาราสุข
รุ่นที่ 7 กษิติ กมลนาวิน วรเทพ มากโภค นิตยาพร ธาราสุข
รุ่นที่ 8 กษิติ กมลนาวิน นิตยาพร ธาราสุข วรวุฒิ พงษ์ธีระพล
รุ่นที่ 9 กษิติ กมลนาวิน นิตยาพร ธาราสุข สรเดช เพชรแสงใสกุล
"เราจะไม่พูด ในสิ่งที่คิดว่าท่านจะถูกใจ แต่เราจะพูด ในสิ่งที่มันถูกต้องและเป็นความจริง"
พูดลอยลอย
"พูดลอยลอย" เป็นซิงเกิลของนักร้อง อัสนี โชติกุล กับค่ายสหภาพดนตรี ประพันธ์เนื้อร้องโดย นิติพงษ์ ห่อนาค แต่งทำนองโดย ชาตรี คงสุวรรณ และเรียบเรียงโดย ชาตรี คงสุวรรณ, อัสนี โชติกุล โดยซิงเกิลนี้เป็นงานที่อยู่ภายใต้โครงการ “CAN” ซึ่งเป็นชื่อย่อของ Chatree (ชาตรี คงสุวรรณ), Asanee (อัสนี โชติกุล), Nitipong (นิติพงษ์ ห่อนาค) ” โดยเนื้อหาของเพลงนั้น สื่อถึงยอมรับว่า อยากได้คืนมา ยอมรับว่าคิดถึง ยอมรับว่าอิจฉา...แต่ไม่อยากยอมรับความจริ­งว่า...ยังรอเธออยู่ เพลงนี้ออกจำหน่ายในวันที่ 14 มิถุนายน พ.ศ. 2555 และมิวสิกวิดีโอเผยแพร่เมื่อวันที่ 11 กรกฎาคม พ.ศ. 2555 กำกับโดย ดล ผดุงวิเชียร โดยมี อนันดา เอเวอร์ริ่งแฮม และมนัสนันท์ พันเลิศวงศ์สกุล มาร่วมแสดงด้วย
เพลง "พูดลอยลอย" ได้อันดับสูงสุด 10 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อาราชิยามะ
อาราชิยามะ () เป็นพื้นที่ชานเมืองทางตะวันตกของนครเกียวโต ประเทศญี่ปุ่น พื้นที่บริเวณนี้เป็นทิวเขาขนานไปกับแม่น้ำโออิ ซึ่งมีทัศนียภาพที่งดงามและดึงดูดนักท่องเที่ยวได้จำนวนมาก นอกจากนี้ อาราชิยามะยังได้รับการขึ้นทะเบียนเป็นหนึ่งในอุทยานประวัติศาสตร์ของชาติญี่ปุ่นจากตัวเมืองเกียวโตสามารถเดินทางสู่อาราชิยามะได้โดยรถไฟฟ้าเคฟูกุ และจากสถานีคัตสึระโดยรถไฟฮันกีว สายฮันกีวอาราชิยามะ ซึ่งที่สถานีคัตสึระนี้ยังมีรถไฟเชื่อมต่อกับสถานีคาราซูมะ ที่สามารถเดินทางไปในตัวเมืองเกียวโต หรือจะเดินทางไปยังนครโอซากะได้
 (สวนอาราชิยามะ)
ศดานันท์ บาเล็นซิเอก้า
ศดานันท์ บาเล็นซิเอก้า หรือชื่อเล่น มารีน่า เป็น นักแสดง และ นางแบบ ลูกครึ่งไทย-สเปน และเป็นน้องสาวของ ราศรี บาเลนซิเอก้า
มารีน่าเกิดเมื่อวันที่ 21 มีนาคม พ.ศ. 2539 เป็นบุตรสาวของคุณพ่อ แดเนียล บาเล็นซิเอก้า (เสียชีวิตแล้ว) และคุณแม่เหน่ง อรศรี บาเล็นซิเอก้า (พูลขวัญ) อดีตนางงามและนางแบบ จบการศึกษาระดับมัธยมปลายจาก โรงเรียนนานาชาติร่วมฤดี และปัจจุบันกำลังศึกษาอยู่ที่ คณะบริหารธุรกิจ มหาวิทยาลัยอัสสัมชัญ และเป็นน้องสาวของ มารกี้ ราศรี บาเล็นซิเอก้า
มารีน่าก้าวเข้าสู่วงการ ในรายการ ตีท้ายครัว เมื่อวันที่ 14 ธันวาคม 2554 ทางช่อง 3 ซึ่งในตอนนั้นมารีน่ามีอายุเพียง 15 ปี
ในปี 2556 มารีน่าในวัย 17 ปีได้เข้าประกวด เอเชี่ยน ซูเปอร์โมเดล คอนเทสต์ 2013 ปรากฏว่ามารีน่าได้อันดับ 4 ในรายการนี้มาครอง ต่อมามารีน่าได้เซ็นสัญญาเป็นนักแสดงกับ บรอดคาซท์ ไทย เทเลวิชั่น ของหน่อง อรุโณชา ภาณุพันธ์ โดยได้แสดงละครเรื่อง "น้องใหม่ร้ายบริสุทธิ์" เป็นเรื่องแรกในบท มารีน่า หลังจากนั้นจึงได้มาแสดงละครยาว เรื่องแรกในเรื่อง "มาดามดัน" ในบทของ ตุลยา คู่กับอินดี้ อินทัช เหลียวรักวงศ์
ในปี 2558 มารีน่าได้แสดงละครเรื่อง "สายลับสามมิติ" ในบท เจนจิรา คู่กับนักแสดงใหม่ ปีเตอร์ เดนแมน
บันทึกหน้าสุดท้าย
"บันทึกหน้าสุดท้าย" เป็นซิงเกิลที่ 4 ของนักร้อง ธงไชย แมคอินไตย์ จากสตูดิโออัลบั้มของ "หาดทราย สายลม สองเรา" (2529) ประพันธ์เนื้อร้องโดย เรวัต พุทธินันทน์ แต่งทำนองโดย จาตุรนต์ เอมซ์บุตร และได้ถูกนำมาเป็นเพลงประกอบภาพยนตร์ของ "ด้วยรักและผูกพัน" ในปี พ.ศ. 2529
ในปี พ.ศ. 2552 เพลง "บันทึกหน้าสุดท้าย" ถูกขับร้องใหม่โดยวงบิ๊กแอส โดยเรียบเรียงดนตรีใหม่โดย บิ๊กแอส ออกจำหน่ายในวันที่ 26 มิถุนายน พ.ศ. 2552 โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
สมาคมฮินดูธรรมสภา
สมาคมฮินดูธรรมสภา หรือ วัดวิษณุ ยานนาวา เป็นโบสถ์พราหมณ์ลัทธิไวษณพ ตั้งอยู่เยื้องกับวัดปรก เขตสาทร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าในศาสนาฮินดู
ลักษณะสถาปัตยกรรมของเทวสถานคล้ายพุทธคยาในประเทศอินเดียโดยเมื่อเขาไปตรงกลางมีซุ้มเทพประธานของวัดนี้คือ พระวิษณุและพระลักษมีโดยประทับพร้อมกันบนอนันตนาคราช ณ เกษียรสมุทร เป็นองค์ประธานภายในวัด โดยถัดมาด้านซ้ายมือของเทพองค์ประธาน เป็นซุ้ม พระกฤษณะและพระแม่ราธา ถัดออกไปริมสุดด้านขวามือเป็นซุ้ม พระพุทธรูป
ส่วนทางด้านขวามือของเทพองค์ประธานคือ พระรามและนางสีดา และซุ้มพระหนุมาน และ ด้านริมหน้าต่างด้านขวามือเป็นซุ้มที่ประดิษฐาน พระแม่ทุรคา ส่วนด้านซ้ายมือริมหน้าต่างเป็นที่ประดิษฐาน พระพิฆเนศพร้อมทั้งพระนางพุทธิและพระนางสิทธิชายาของพระพิฆเนศ โดยด้านข้างของโบสถ์ด้านล่าง ซึ่งเป็นเทวสถานขนาดย่อมที่ประดิษฐานเทพเจ้าอีกหลายองค์ได้แก่ “ศาลพระพรหม” และ
การเลือกตั้งสหพันธรัฐในเยอรมนี พ.ศ. 2556
การเลือกตั้งสหพันธรัฐในเยอรมนี พ.ศ. 2556 จัดขึ้นเมื่อวันที่ 22 กันยายน พ.ศ. 2556 เป็นการเลือกตั้งสมาชิกสภาผู้แทนราษฎร(Bundestag)ครั้งที่ 18 ของประเทศเยอรมนี จำนวน 598 ที่นั่ง และ เพิ่มเติมอีก 33 ที่นั่งจากผลคะแนนแบบบัญชีรายชื่อ ในการเลือกตั้งครั้งนี้อังเกลา แมร์เคิลนำพรรคสหภาพประชาธิปไตยคริสเตียนและพรรคสหภาพสังคมคริสเตียน(CDU/CSU)ชนะการเลือกตั้งเป็นสมัยที่ 3 ติดต่อกัน โดยได้รับที่นั่งรวมกัน 311 ที่นั่ง ซึ่งได้คะแนนเสียงมากที่สุดนับตั้งแต่การเลือกตั้งปี พ.ศ. 2533 แต่ที่นั่งของพรรคน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้ต้องจัดตั้งรัฐบาลเสียงข้างมากกับพรรคประชาธิปไตยสังคม(SPD)ซึ่งได้รับที่นั่ง 193 ที่นั่ง และเป็นครั้งที่ 3 ที่สองพรรคการเมืองหลักจัดตั้งรัฐบาลผสมด้วยกัน พรรคซ้ายได้รับที่นั่ง 64 ที่นั่ง พรรคกรีนได้รับที่นั่ง 63 ที่นั่ง และพรรคประชาธิปไตยเสรีไม่ได้รับที่นั่งครั้งแรกในประวัติศาสตร์
สภาผู้แทนราษฎร(Bundestag)มีจำนวน 598 ที่นั่ง และใช้ระบบเลือกตั้งแบบผสม(Mixed-member proportional representation) คือ ระบบเขต จำนวน 299 ที่นั่ง และ บัญชีรายชื่อ จำนวน 299 ที่นั่ง
พรรคการเมืองที่ลงสมัครต้องได้คะแนนแบบบัญชีรายชื่อไม่น้อยกว่า 5% หรือ ชนะการเลือกตั้งแบบแบ่งเขตไม่น้อยกว่า 3 เขต จึงจะมีสิทธิได้ที่นั่งสมาชิกสภาผู้แทนราษฎรจากแบบบัญชีรายชื่อ
ผลการเลือกตั้งสภาผู้แทนราษฎร (Bundestag) ในการเลือกตั้งสหพันธรัฐในเยอรมนี พ.ศ. 2556
! rowspan="2" colspan="2" style="text-align:center;" | พรรคการเมือง
! style="text-align:center;" colspan="5" | เขต
! style="text-align:center;" colspan="5" | บัญชีรายชื่อ
! style="text-align:center;" colspan="5" | ที่นั่งรวมทั้งสิ้น
! style="text-align:center;" | คะแนนเสียง
! style="text-align:center;" | %
! style="text-align:center;" | +/−
! style="text-align:center;" | ที่นั่ง
! style="text-align:center;" | +/−
! style="text-align:center;" | คะแนนเสียง
! style="text-align:center;" | %
! style="text-align:center;" | +/−
! style="text-align:center;" | ที่นั่ง
! style="text-align:center;" | +/−
! style="text-align:center;" | ที่นั่ง
! style="text-align:center;" | +/−
! style="text-align:center;" | %
ผลการเลือกตั้งเฉพาะบัญชีรายชื่อ
อย่าเอาเขามาเกี่ยวเรื่องนี้
"อย่าเอาเขามาเกี่ยวเรื่องนี้" เป็นซิงเกิลที่ 4 ของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม "Signature" ประพันธ์เนื้อร้องและแต่งทำนองโดย แมนสรวง สุรางครัตน์ และเรียบเรียงโดย บวรภัส จินต์ประเสริฐ โดยเนื้อหาของเพลงนั้น พูดถึงเมื่อคนสองคนที่กำลังมีปัญหากัน และมีอีกหนึ่งคนก้าวเข้ามาในชีวิต ฝ่ายหนึ่งอาจคิดว่าเป็นเพราะอีกคนที่เข้าม­า ทำให้สถานการณ์ความรักระหว่างคนทั้งคู่แย่­ลง แต่จริงๆแล้ว ไม่ต้องโทษคนอื่น เพราะความรักเป็นเรื่องของคนสองคน ปัญหาที่เกิดขึ้นไม่เกี่ยวกับคนอื่นเลย
มิวสิกวิดีโอนี้ เผยแพร่ครั้งแรกในวันที่ 11 พฤศจิกายน พ.ศ. 2556 ถ่ายทำกันที่ย่านลาดพร้าว โดยฉากแรกของ เจสซี่ (เจสสิก้า ภาสะพันธ์) -แฟร์ (กันต์ดล อะคาซาน) เป็นฉากที่เจสซี่เครียด เศร้า และต้องร้องไห้แต่แฟร์กลับต้องแสดงสีหน้าท่าทางทำให้เจสซี่ยิ้มได้ซึ่งก็ได้ผลเพราะเจสซี่ขำจริงที่แฟร์เล่นหน้าทะเล้นตาเหร่ซะสมจริงไม่เหลือคราบหล่อใช้เวลาไม่นานก็ผ่าน ฉากต่อมาเป็นฉากที่ ตั้ม (อดุลย์ เจริญรัศมีเกียรติ) โผล่มากลางวงสังสรรค์ของเจสซี่ทำหน้ากวนๆใส่ทุกคนจนเจสซี่รับไม่ได้เดินหนีไปฉากนี้เล่นยาวใช้เวลาไม่นานเพราะทั้งสามพระนางและเอ๊กซ์ตร้าเล่นเต็มสองเทคผ่านยังอยู่กันที่ย่านลาดพร้าวแต่ย้ายโลเกชั่นมายังบ้านหลังหนึ่งฉากแรกแซ่บกันด้วยเลิฟซีนของตั้มและเลขาที่เจสซี่กลับมาเห็นพอดีน้ำตาไหลพราก นางเอกของเราอินจัดร้องไห้ต่อเนื่องได้แบบไม่หยุด ฉากสุดระทมเจสซี่นั่งมองคลิปจากมือถือปล่อยโฮแบบไม่ยั้ง
เพลง อย่าเอาเขามาเกี่ยวเรื่องนี้ ติดอันดับสูงสุดที่ 13 จากการจัดอันดับของ 95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 และติดอันดับสูงสุดที่ 19 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
วอลเลย์บอลหญิงไทยแลนด์ลีก 2014-15
วอลเลย์บอลหญิงไทยแลนด์ลีก 2014-15 หรือ วอลเลย์บอลหญิงไทยแลนด์ลีก ครั้งที่ 10 โดยครั้งนี้จัดขึ้นเป็นครั้งที่ 10
พรรคไท (พ.ศ. 2517)
พรรคไท เป็นพรรคการเมืองไทยที่ก่อตั้งเมื่อวันที่ 19 พฤศจิกายน พ.ศ. 2517 โดยมีนายแผ่พืชน์ เทพหัสดิน ณ อยุธยา เป็นหัวหน้าพรรคคนแรก และมีนายสมบัติ ธำรงธัญวงศ์ เป็นเลขาธิการพรรค ภายใต้คำขวัญของพรรคว่า "สร้างไทย ให้เป็นไท"
พรรคไท เคยมีสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จำนวน 4 คน ได้แก่ อนันต์ ภักดิ์ประไพ (พิษณุโลก) ธวัชชัย นามพรหมวงศ์ (เชียงใหม่) ปกรณ์ กุลกำจร (บุรีรัมย์) และประภัทรพงศ์ เวชชาชีวะ (จันทบุรี)
พรรคไท เคยเข้าร่วมกับรัฐบาลของหม่อมราชวงศ์คึกฤทธิ์ ปราโมช ในคณะรัฐมนตรีไทย คณะที่ 36 โดยในครั้งนั้น อนันต์ ภักดิ์ประไพ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนมีนาคม พ.ศ. 2518 ต่อมาในเดือนมกราคม พ.ศ. 2519 จึงมีการปรับคณะรัฐมนตรี โดยนายอนันต์ พ้นจากตำแหน่ง และแต่งตั้งนายประภัทรพงศ์ เวชชาชีวะ เป็นรัฐมนตรีช่วยว่าการกระทรวงการคลัง
กีฬาเขตแห่งประเทศไทย ครั้งที่ 1
กีฬาเขตแห่งประเทศไทย ครั้งที่ 1 หรือ การแข่งขันกีฬาแห่งชาติ ครั้งที่ 1 เป็นการแข่งขันกีฬาหลายชนิดระดับประเทศของประเทศไทยซึ่งจัดเป็นครั้งแรก จัดการแข่งขันโดยองค์การส่งเสริมกีฬาแห่งประเทศไทย จัดขึ้นเมื่อวันที่ 1 – 5 พฤศจิกายน พ.ศ. 2510 ที่จังหวัดพระนคร (กรุงเทพมหานครในปัจจุบัน)
โดยการแบ่งเขตการแข่งขันเป็น 5 เขต ตามความสะดวกของการคมนาคม การแข่งขันนี้มีนักกีฬาและเจ้าหน้าที่ต่าง ๆ เข้าร่วมการแข่งขันประมาณ 800 คน และนักกีฬาที่มีความสามารถจะได้รับการคัดเลือกเป็นผู้แทนของประเทศเข้าร่วมการแข่งขันกีฬาแหลมทอง ครั้งที่ 4 ซึ่งประเทศไทยเป็นเจ้าภาพประวัติการแข่งขันกีฬาเขตแห่งประเทศไทย
กีฬาเขตแห่งประเทศไทย ครั้งที่ 1 จัดระบบการแข่งขันออกเป็นตัวแทนเขตตามภูมิภาค มีทั้งหมด 5 เขต และมีนักกีฬาเข้าร่วมแข่งขันประมาณ 716 คน
กีฬาแห่งชาติ ครั้งที่ 1 จัดการแข่งขันกีฬา 5 ชนิด
ในกีฬาแห่งชาติ ครั้งที่ 1 มีการแข่งขันกีฬาทั้งหมด 16 ชนิด รวมทั้งหมดคิดเป็น 103 ประเภท ได้แก่
เจ้าภาพ (เขต 4)
พับลิกเอเนมี
พับลิกเอเนมี () เป็นกลุ่มดนตรีฮิปฮอปสัญชาติอเมริกัน ประกอบด้วย Chuck D, Flavor Flav, DJ Lord, The S1W group, Khari Wynn และ Professor Griff ก่อตั้งขึ้นที่เกาะลอง รัฐนิวยอร์ก สหรัฐอเมริกา ในปี ค.ศ. 1982 พวกเขาเป็นที่รู้จักด้วยเนื้อหาเพลงทางด้านการเมืองและการวิจารณ์ของสื่ออเมริกัน อัลบั้ม 4 ชุดแรกของพวกเขาที่ออกระหว่างช่วงปลายยุค 1980 และต้นยุค 1990 ได้รับการรับรองทั้งในระดับทองคำและทองคำขาว โดยสมาคมผู้ประกอบกิจการเพลงของสหรัฐอเมริกา
กีฬาเขตแห่งประเทศไทย ครั้งที่ 2
กีฬาเขตแห่งประเทศไทย ครั้งที่ 2 หรือ การแข่งขันกีฬาแห่งชาติ ครั้งที่ 2 เป็นการแข่งขันกีฬาหลายชนิดระดับประเทศของประเทศไทย อยู่ภายใต้การดูแลขององค์การส่งเสริมกีฬาแห่งประเทศไทย ในการแข่งขันครั้งนี้จังหวัดเชียงใหม่เป็นเจ้าภาพจัดการแข่งขัน จัดขึ้นเมื่อวันที่ 3 – 9 ธันวาคม พ.ศ. 2511 การแข่งขันครั้งนี้ มีนักกีฬาและเจ้าหน้าที่เข้าร่วมการแข่งขันประมาณ 1,700 คน มีการแข่งขันกีฬา 16 ชนิดกีฬา การแข่งขันครั้งนี้เป็นครั้งแรกที่มีการแข่งขันกีฬาระดับประเทศในส่วนภูมิภาค ซึ่งประชาชนในจังหวัดภาคเหนือได้ให้ความสนใจและเข้าชมการแข่งขันเป็นจำนวนมาก ก่อให้เกิดการปลูกฝังความนิยมในการเล่นกีฬาให้แก่ประชาชนได้อย่างดีผลการแข่งขันปรากฏว่า มาตรฐานการกีฬาของภูมิภาคดีขึ้น
กีฬาเขตแห่งประเทศไทย ครั้งที่ 2 จัดระบบการแข่งขันออกเป็นตัวแทนเขต แต่ใช้หลักการแบ่งเขตการแข่งขันที่เปลี่ยนแปลงจากเดิม 5 เขต เป็น 9 เขต โดยถือตามเขตการปกครองของทางราชการ
กีฬาแห่งชาติ ครั้งที่ 2 จัดการแข่งขันกีฬา 16 ชนิด ได้แก่
อยากรู้นัก
อยากรู้นัก เป็นเพลงของนักร้อง เรวัต พุทธินันทน์ จากสตูดิโออัลบั้มของ "เต๋อ 1" (2526) ประพันธ์คำร้องโดย เรวัต พุทธินันทน์ ทำนองและเรียบเรียงโดย กฤษณ์ โชคทิพย์พัฒนา โดยเพลงนี้เป็น 1 ในอัลบั้มที่ปฏิวัติวงการเพลงไทยให้เป็นยุคดนตรีแห่งทันสมัยอีกเพลงหนึ่ง
ในปี พ.ศ. 2538 เพลง "อยากรู้นัก" ได้ถูกนำไปทำเป็นเวอร์ชันใหม่สำหรับอัลบั้มรวมเพลง "Rewat Buddhinan Alive" โดยเรียบเรียงดนตรีใหม่ เสียงร้องใหม่ โดยทำอัลบั้มร่วมกับ ชาตรี คงสุวรรณ และ ฯลฯ
เพลงอยากรู้นัก เป็นเพลงร็อกสนุกๆ จังหวะกระตุกๆ เนื้อหาของเพลงนั้น พูดถึงการเปรียบความรักกับสังขารที่ไม่เที่ยง เร่งดีกรีขึ้นไปอีกกับเพลง “สาวเอยจะบอกให้” โดยเพลงนี้มีกลิ่นร็อกแอนด์โรล
หนิง เจ๋อเทา
หนิง เจ๋อเทา (; ) เป็นนักว่ายน้ำชายจากสาธารณรัฐประชาชนจีน เป็นนักกีฬาว่ายน้ำฟรีสไตล์ระยะทางสั้น ๆ ในเอเชียนเกมส์ 2014 เขาได้รับรางวัลเหรียญทองการแข่งขันท่าฟรีสไตล์ 50 เมตร, ว่ายน้ำท่าฟรีสไตล์ 100 เมตร, ผลัดฟรีสไตล์ 4×100 เมตร, ผลัดผสม 4×100 เมตร เขาได้สร้างสถิติเอเชียใหม่ ในท่าฟรีสไตล์ 50 เมตร รอบชิงชนะเลิศ และผลัดผสมชาย 4×100 เมตร รอบชิงชนะเลิศ
หนิง เจ๋อเทา เกิดเมื่อวันที่ 6 มีนาคม ค.ศ. 1993 ในเจิ้งโจว มณฑลเหอหนาน สาธารณรัฐประชาชนจีน
พาวเวอร์เลส (เพลง)
"พาวเวอร์เลส" () (ชื่อเดิม "Tinfoil") เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่ 3 จากสตูดิโออัลบั้มชุดที่ 5 ของวง "ลิฟวิงทิงส์" เพลงนี้ประพันธ์โดยลิงคินพาร์ก และโปรดิวซ์โดย ไมค์ ชิโนะดะ นักร้องนำของวง และ ริก รูบิน เพลงนี้มีชื่อเดิมว่า "ทินฟอยล์" ต่อมาได้เป็นชื่อเพลงในอัลบั้มที่เป็นแทร็กลำดับก่อนหน้าของเพลงนี้ ซึ่งมีเสียงเชื่อมต่อกับอินโทรของเพลงนี้ด้วย ซิงเกิลออกจำหน่ายในรูปแบบดิจิตอลซิงเกิลในไอทูนส์ ในวันที่ 31 ตุลาคม พ.ศ. 2555 ในประเทศญี่ปุ่น และได้ออกจำหน่ายทั่วโลกโดยผ่านเว็บไซต์อย่างเป็นทางการของลิงคินพาร์ก
เชสเตอร์ เบนนิงตัน ได้ยืนยันในการสัมภาษณ์ว่าจะมีการถ่ายทำมิวสิกวิดีโอสำหรับเพลง "พาวเวอร์เลส" มิวสิกฟอร์รีลีฟ ได้ออกเผยแพร่วิดีโอสำหรับเพลงนี้ในวันที่ 27 พฤศจิกายน พ.ศ. 2555 วิดีโอมีความยาว 2 นาที ประกอบด้วยการแสดงดนตรีของวง และภาพตัวอย่างจากภาพยนตร์ "Abraham Lincoln: Vampire Hunter"
เจมี ออลิเวอร์
เจมส์ เทรเวอร์ "เจมี" ออลิเวอร์ () เกิดเมื่อวันที่ 27 พฤษภาคม พ.ศ. 2518 เป็นเชฟมีชื่อเสียง เจ้าของภัตตาคาร พิธีกร และชาวยูทูบชาวอังกฤษ เป็นที่รู้จักกันดีในอาหารที่มุ่งเน้นในรายการโทรทัศน์และตำราปรุงอาหารต่าง ๆ เมื่อเร็ว ๆ นี้ เขาได้รณรงค์ทั่วโลกเพื่อการศึกษาอาหารที่ดีกว่า
จาง ซินอวี่
จาง ซินอวี่ หรือ เวียนน์ จาง (; ชื่อภาษาอังกฤษ: Viann Zhang, Zhang Xinyu) เป็นนักร้องและนักแสดงที่มีชื่อเสียงจากเรื่อง มังกรหยก 2 ในบท ลี้มกโช้วเกิดเมื่อวันที่ 28 มีนาคม พ.ศ. 2530 ที่กรุงเจียงซี ประเทศจีน
สโมสรวอลเลย์บอลนครนนท์
สโมสรวอลเลย์บอลทรีบรอดแบนด์ นครนนท์ เป็นสโมสรวอลเลย์บอลในประเทศไทย ซึ่งเป็นสโมสรที่สามารถเป็นแชมป์ไทยแลนด์ลีกในฤดูกาลแรกที่ก่อตั้งสโมสร ในฤดูกาล 2011-2012 และรองแชมป์ในฤดูกาล 2012-2013 เมื่อปีก่อนเพิ่งได้รองแชมป์วอลเลย์บอลไทยเดนมาร์คซูเปอร์ลีก ในฤดูกาลนี้สโมสรได้ผู้เล่นทีมชาติอย่าง ฑิชาญา บุญเลิศ และ พิมพิชยา ก๊กรัมย์ เป็นผู้เล่นหลัก"ข้อมูล ณ เดือนตุลาคม พ.ศ. 2561"
กอร์ดอน แรมซีย์
กอร์ดอน เจมส์ แรมซีย์ จูเนียร์ () เกิดเมื่อวันที่ 8 พฤศจิกายน ค.ศ. 1966 เป็นเชฟชาวสกอต เจ้าของร้านอาหาร ร้านอาหารของเขาเคยได้รับรางวัลดาวมิชลิน 15 ดาว ตอนนี้เหลือ 14 ดาว เรสเตอรองกอร์ดอนแรมซีย์ (Restaurant Gordon Ramsay) ร้านอาหารที่เป็นเหมือนลายเซ็นของเขาในย่านเชลซีของกรุงลอนดอน ได้รับดาวมิชลิน 15 ดาวตั้งแต่ปี ค.ศ. 2001 แรมซีย์เป็นที่รู้จักกันดีในฐานะพิธีกรที่เกี่ยวกับการแข่งขันทำอาหารเช่น "เฮลส์คิตเชน" (Hell's Kitchen) ของอังกฤษ "เดอะเอฟเวิร์ด" (The F Word) และ "แรมซีส์คิตเชนไนต์แมส์" (Ramsay's Kitchen Nightmares) ตลอดจน "เฮลส์คิตเชน" ฉบับอเมริกัน "คิตเชนไนต์แมส์" (Kitchen Nightmares) "มาสเตอร์เชฟ" (MasterChef) "มาสเตอร์เชฟจูเนียร์" (MasterChef Junior) และ "โฮเทลเฮลล์" (Hotel Hell)
อู๋ เผิง
อู๋ เผิง ( เกิด 16 พฤษภาคม ค.ศ. 1987 ใน หางโจว, มณฑลเจ้อเจียง, สาธารณรัฐประชาชนจีน) นักว่ายน้ำชายจากประเทศจีน ความสูงของเขาคือ และเขามีน้ำหนักประมาณ 72 กม. พ่อของเขาเสียชีวิตตอนที่เขาอายุ 16 ปี เขาได้จดจ่ออยู่กับท่าผีเสื้อ ตั้งแต่กีฬาแห่งชาติครั้งที่ 10 ในปี ค.ศ. 2005
พายแอปเปิล
พายแอปเปิล () เป็นพายผลไม้ซึ่งมีส่วนผสมหลักเป็นแอปเปิล รับประทานเป็นของหวาน บางครั้งอาจโรยหน้าด้วยวิปครีมหรือไอศกรีม หรืออาจรับประทานกับเชดดาร์ชีส มีเพสตรีปิดทั้งข้างล่างและข้างบน ซึ่งเพสตรีตรงข้างบนมีลักษณะเป็นเส้นแบนยาว ซึ่งวางไขว้กัน​เหมือนเป็นลายถักตะกร้า
พายแอปเปิลเป็นของหวานที่นิยมรับประทานในประเทศตะวันตกหลายประเทศ เช่น สหรัฐอเมริกา สหราชอาณาจักร เยอรมนี เนเธอร์แลนด์ สวีเดน เป็นต้น พายแอปเปิลถือว่าเป็นอาหารประจำชาติของสหรัฐอเมริกา
แอปเปิลในพายแอปเปิลต้องนำหั่นเป็นชิ้น ๆ และส่วนมากมักปอกเปลือกออกก่อน ชนิดของแอปเปิลที่นิยมใช้ในพายแอปเปิลมักมีลักษณะกรอบและค่อนข้างเปรี้ยว ได้แก่ แอปเปิลพันธุ์แบรมลีย์, เอ็มไพร์, นอร์เดิร์นสปาย หรือแกรนนีสมิธ ซึ่งเป็นพันธุ์ที่รับประทานอย่างสด ๆ หรือรับประทานเป็นส่วนผสมของอาหารจานอื่นก็ได้ แอปเปิลที่ใช้อาจเป็นแอปเปิลสด แอปเปิลกระป๋อง หรือแอปเปิลตากแห้งที่นำมาแช่น้ำไว้ก็ได้ โดยแอปเปิลตากแห้งมักจะนิยมใช้แทนแอปเปิลสดในฤดูกาลที่แอปเปิลมีน้อย
พายแอปเปิลอาลาโมด (a la Mode) ในสหรัฐอเมริกา คือพายแอปเปิลที่รับประทานกับไอศกรีม บางครั้งอาจมีชีสเชดดาร์หนึ่งชิ้นเล็ก ๆ วางอยู่ข้าง ๆ หรือข้างบนพายแอปเปิลที่ตัดออกมาเป็นชิ้นแล้วก็ได้เช่นกัน
ประเสริฐ อินนุ้ย
ประเสริฐ อินนุ้ย หรือ โค้ชหรั่ง เป็นกองหน้าฟุตซอลชาวไทย รวมถึงเป็นอดีตสมาชิกทีมฟุตซอลทีมชาติไทย โดยเป็นผู้เข้าแข่งขันฟุตซอลชิงแชมป์โลกให้แก่ประเทศไทยในฟุตซอลชิงแชมป์โลก 2004 และ 2008 รอบสุดท้าย
ประเสริฐ อินนุ้ย เคยเป็นนักฟุตบอลสังกัดสโมสรฟุตบอลราชนาวี และเป็นอดีตนักกีฬาฟุตซอลทีมชาติไทย ผู้เคยทำประตูให้แก่ทีมเมื่อครั้งที่พบกับฟุตซอลทีมชาติเช็ก ในการแข่งขันฟุตซอลชิงแชมป์โลก 2004 และเป็นผู้สามารถยิงได้ถึง 4 ประตู เมื่อครั้งที่พบกับฟุตซอลทีมชาติอัฟกานิสถาน ในการแข่งขันฟุตซอลในเอเชียนอินดอร์เกมส์ 2007 รวมถึงเมื่อครั้งที่ได้เป็นฝ่ายชนะฟุตซอลทีมชาติสหรัฐอเมริกา ของการแข่งขันฟุตซอลชิงแชมป์โลก 2008
ด้านการเป็นผู้ฝึกสอน เขาเคยเป็นหัวหน้าผู้ฝึกสอนทีมฟุตซอลแบงค็อก เอฟซี โดยเข้าทำหน้าที่เมื่อช่วงปี พ.ศ. 2554 จากนั้น เขาได้เข้าทำหน้าที่เป็นหัวหน้าผู้ฝึกสอนทีมสโมสรฟุตซอลสุราษฏร์ธานี ในการแข่งขันไทยแลนด์ฟุตซอลลีก ตลอดจนทำหน้าที่เป็นผู้คัดเลือกนักฟุตซอลชาวต่างชาติเข้าร่วมทีม
ปี พ.ศ. 2556 ประเสริฐ อินนุ้ย ได้ทำหน้าที่เป็นผู้ช่วยผู้ฝึกสอนฟุตซอลหญิงทีมชาติไทยในการแข่งขันฟุตซอลในเอเชียนอินดอร์-มาร์เชียลอาร์ตสเกมส์ 2013 ที่จัดขึ้น ณ อินช็อน ประเทศเกาหลีใต้ รวมถึงฟุตซอลในซีเกมส์ 2013 ที่จัดขึ้น ณ กรุงเนปีดอ ประเทศพม่า
และใน พ.ศ. 2556 ประเสริฐ อินนุ้ย ยังได้ทำหน้าที่เป็นผู้ช่วยผู้ฝึกสอนให้แก่ทีมสโมสรฟุตซอลพัทยา อารีนา ในการแข่งขันไทยแลนด์ฟุตซอลลีก รวมถึงทำหน้าที่เป็นหัวหน้าผู้ฝึกสอนทีมดังกล่าวในปี พ.ศ. 2557
ด้านกิจกรรมการกุศล เมื่อวันที่ 7 กรกฎาคม พ.ศ. 2557 ประเสริฐ อินนุ้ย ได้นำเสื้อฟุตบอลทีมสโมสรฟุตซอลพัทยา อารีนา มาร่วมการจัดประมูล เพื่อหาทุนช่วยเหลือพชร หริรักษ์เสาวนีย์ ซึ่งเป็นอดีตโปรกอล์ฟเยาวชน ที่ป่วยเป็นโรคกล้ามเนื้ออ่อนแรง (ALS)
พ.ศ. 2550 - เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญทองดิเรกคุณาภรณ์ (ร.ท.ภ.)
ฮอตดอก
ฮอตดอก () เป็นไส้กรอกนึ่งหรือย่างซึ่งวางในขนมปังที่ผ่ากลางแนวยาว โดยรับประทานในรูปแบบคล้ายแซนด์วิช ชื่อของฮอตดอกอาจทำให้บางบุคคลคิดว่ามีเนื้อสุนัขเป็นส่วนประกอบหลัก แต่เนื้อสัตว์ที่นิยมใช้ทำฮอตดอกคือเนื้อวัว, หมู หรือ ไก่ หรืออาจเป็นเนื้อสัตว์สามหรือสองชนิดนี้ผสมรวมกันก็ได้ เครื่องปรุงที่นิยมรับประทานข้างเคียงได้แก่ มัสตาร์ด, ซอสมะเขือเทศ, หอมใหญ่, มายองเนส, แตงกวาดอง, เนยแข็ง, ชีลีกอนการ์เน และเซาเออร์เคราท์
โดยทั่วไปมักเชื่อว่าฮอตดอกมีแหล่งกำเนิดจากชาวเยอรมันที่อพยพไปอาศัยอยู่ในสหรัฐอเมริกา จนทำให้เป็นอาหารข้างถนนที่มีความนิยมสูงในสหรัฐอเมริกา โดยถือว่าเป็นอาหารอเมริกันได้เลยทีเดียว ในสหรัฐอเมริกา ฮอตดอกส่วนใหญ่มักมีจำหน่ายตามรถขายอาหารเคลื่อนที่ซึ่งมักอยู่ใกล้บริเวณสนามเบสบอล จนทำให้เป็นอาหารที่ชาวอเมริกันทุกคนนึกถึงเมื่อไปชมเบสบอล
แต่ความจริงแล้ว ฮอตดอกถือกำเนิดมานานกว่า 3,500 ปีแล้วในยุคบาบิโลเนีย มีลักษณะเป็นเนื้อหมักเครื่องเทศ ยัดไว้ในไส้สัตว์ ชาวโรมันเรียกอาหารประเภทนี้ว่า "Salsus" และเป็นที่ของคำว่า "Sausage" หรือไส้กรอกในภาษาอังกฤษ ในยุคกลาง เมืองต่าง ๆ ของทวีปยุโรปได้พัฒนาสูตร รสชาติ และรูปร่างของไส้กรอกของตนเอง และตั้งชื่อไส้กรอกตามชื่อเมืองที่เป็นถิ่นกำเนิด เช่น ไส้กรอกเวียนนา เป็นต้น
ที่มาของคำว่า "ฮอตดอก" ที่แปลว่า "หมาร้อน" มาจาก ในปี ค.ศ. 1906 นักวาดการ์ตูนชื่อ โทมัส ดอร์แกน ได้แรงบันดาลใจจากรูปร่างที่โค้งงอคล้ายสุนัขดัชชุนของไส้กรอก และจากเสียงพ่อค้า "เห่า" ตะโกนเรียกคนซื้อ กอร์ดอนจึงได้วาดรูปสุนัขดัชชุนราดด้วยมัสตาร์ดประกบด้วยขนมปัง และเขียนบรรยายใต้รูปว่า "ซื้อหมาร้อน ๆ" (Get your hot dogs!) เล่ากันว่าดอร์แกนไม่สามารถสะกดคำว่า ดัชชุนได้ถูกต้อง จึงใช้คำว่า "หมา" แทน ปรากฏว่าคำว่าฮอตดอกกลายเป็นคำที่ติดปากชาวอเมริกันทั่วไป จนเลิกเรียกไส้กรอกด้วยคำอื่น ๆ และยังทำให้ชาวโลกคิดว่าฮอตดอกเป็นอาหารที่ชาวอเมริกันคิดขึ้นมาอีกด้วย
คอร์นดอก
คอร์นดอก () เป็นฮอตดอกที่เสียบไม้และเคลือบด้วยแป้งข้าวโพดคอร์นมีลแล้วนำไปทอด มีแหล่งกำเนิดจากสหรัฐอเมริกา โดยนิยมรับประทานเป็นอาหารจานด่วนหรืออาหารข้างถนน มักรับประทานเปล่า ๆ แต่บางครั้งอาจรับประทานกับมัสตาร์ดก็ได้
คอร์นดอกในภาษาไทยเป็นคำทับศัพท์จากภาษาอังกฤษ "corn dog" ซึ่งแปลว่า "สุนัขข้าวโพด" โดยคำว่า "ดอก" (dog) นั้นย่อมาจาก "ฮอตดอก" อีกที ส่วน "คอร์น" (แปลว่า "ข้าวโพด") นั้น มาจากแป้งข้าวโพดคอร์นมีล ซึ่งเป็นส่วนผสมหลักของคอร์นดอก
คอร์นดอกมักนำบริโภคในรูปแบบอาหารข้างถนนหรืออาหารจานด่วน ผู้จำหน่ายมักจุ่มคอร์นดอกแล้วเสิร์ฟให้ผู้บริโภคทันทีเพื่อที่จะให้มีอุณหภูมิที่ยังร้อนอยู่ ในสหรัฐอเมริกาและประเทศแคนาดา มักมีคอร์นดอกสำเร็จรูปจำหน่ายตามซูเปอร์มาร์เก็ตในรูปแบบแช่แข็ง ซึ่งผู้ซื้อสามารถนำไปอุ่นแล้วรับประทานได้ คอร์นดอกแบบแช่แข็งบางชนิดสามารถนำไปทอด หรือ อบในเตาอบหรือในเตาอบไมโครเวฟก็ได้มักรับประทานเปล่า ๆ แต่รับประทานกับเครื่องปรุงก็ได้ โดยมากมัสตาร์ดเป็นเครื่องปรุงที่มีความนิยมสูงสุด
อาหารอเมริกัน
อาหารอเมริกัน () โดยรวมแล้วกล่าวถึงอาหารหลากหลายชนิดที่บริโภคในสหรัฐอเมริกาหรืออาหารที่มีแหล่งกำเนิดมาจากสหรัฐอเมริกา เป็นอาหารที่ได้รับอิทธิพลจากทั่วโลก แต่โดยมากได้รับอิทธิพลสูงสุดจากอาหารของชาวยุโรปตั้งแต่ที่ชาวยุโรปได้อพยพเข้ามาตั้งรากฐานในทวีปอเมริกาในศตวรรษที่ 17 มีการผสมผสานกับอาหารของชาวพื้นเมืองอเมริกันซึ่งเป็นอาหารของผู้ที่อยู่อาศัยมาก่อน และมีส่วนประกอบด้วยเนื้อสัตว์หรือพืชผักที่หาได้ในเฉพาะในทวีปอเมริกาเหนือ นอกเหนือจากนั้น ยังมีอิทธิพลจากอาหารแอฟริกาเข้ามาอีกด้วย ซึ่งนำเข้ามาในสหรัฐอเมริกาโดยทาสชาวแอฟริกา ในสมัยปัจจุบัน อาหารอเมริกันได้รับอิทธิพลจากประเทศเพื่อนบ้านเช่นอาหารจากประเทศเม็กซิโก และจากประเทศอื่น ๆ ทั่วโลก เนื่องจากการอพยพเข้าไปอยู่ของผู้คนจากหลากหลายประเทศเป็นจำนวนมาก
ตัวอย่างอาหารอเมริกันที่มีชื่อเสียงมากที่สุด เช่น ไก่ทอด พิซซาหน้าเปปเปอโรนี ชีสเบอร์เกอร์ เทเทอร์ทอตส์ กริลล์ชีส มีตโลฟ สมอร์ (s'more) คอร์นดอก พายแอปเปิล มักกะโรนีอบชีส ชีลีกอนการ์เน บัฟฟาโลวิงส์ ชีสเค้กแบบนิวยอร์ก บิสกิตกับเกรวี
บัฟฟาโลวิงส์
บัฟฟาโลวิงส์ () เป็นปีกไก่ทอดที่ไม่ชุบแป้งแล้วคลุกกับน้ำซอสที่มีรสชาติเปรี้ยวจากน้ำส้มสายชู เผ็ดจากพริกกาแยน และมีกลิ่นหอมจากเนย มักนำเสิร์ฟขณะร้อน โดยมากจะบริโภคกับก้านขึ้นฉ่ายหรือแคร์รอตหั่นเป็นแท่ง ๆ เล็ก ๆ เคียงข้างกับน้ำสลัดบลูชีสซึ่งเอาไว้จิ้ม
บัฟฟาโลวิงส์เป็นหนึ่งในอาหารอเมริกันที่มีชื่อเสียงไปทั่วโลก มีแหล่งกำเนิดมาจากเมืองบัฟฟาโล รัฐนิวยอร์ก
คำว่า "บัฟฟาโลวิงส์" ในภาษาไทยเป็นคำทับศัพท์มาจากภาษาอังกฤษ (buffalo wings) โดย "บัฟฟาโล" (Buffalo) เป็นชื่อของเมืองบัฟฟาโลในรัฐนิวยอร์กของสหรัฐอเมริกา ส่วน "วิงส์" (wings) หมายถึงปีกไก่
ซอสบัฟฟาโลทำจากพริกกาแยนผสมกับเนยที่ละลายแล้ว โดยระดับความเผ็ดจะขึ้นอยู่กับความเผ็ดของพริก ปีกไก่โดยมากจะนำไปทอดในน้ำมันปริมาณมาก (หรือบางครั้งอาจนำไปย่างหรืออบแทนก็ได้) จนกว่าจะมีสีเหลืองออกสีน้ำตาล พอทอดเสร็จก็สะเด็ดน้ำมันออก แล้วจึงนำไปคลุกกับน้ำซอส ในสหรัฐอเมริกามักมีซอสบัฟฟาโลสำเร็จรูปวางจำหน่ายตามซูเปอร์มาร์เก็ต ซึ่งทำให้การทำบัฟฟาโลวิงส์สะดวกมากขึ้นต่อผู้บริโภค
กีฬาเขตแห่งประเทศไทย ครั้งที่ 3
กีฬาเขตแห่งประเทศไทย ครั้งที่ 3 หรือ การแข่งขันกีฬาแห่งชาติ ครั้งที่ 3 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสงขลา ระหว่างวันที่ 24 – 30 พฤศจิกายน พ.ศ. 2516 มีนักกีฬาและเจ้าหน้าที่จากเขตต่างๆ ทั่วประเทศเข้าร่วมการแข่งขันประมาณ 1,800 คน มีการแข่งขันกีฬา 11 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล การจัดการแข่งขันกีฬาครั้งนี้ทำให้ประชาชนทางภาคใต้สนใจกีฬา และเข้าร่วมการแข่งขันมากเป็นประวัติการณ์ จนที่นั่งบนอัฒจันทร์ที่จัดสร้างไว้โดยรอบไม่พอเพียงกับจำนวนผู้เข้าชม นับว่าการจัดการแข่งขันครั้งนี้ได้ผลในการส่งเสริมกีฬา โดยเฉพาะในภาคใต้เป็นอย่างยิ่ง
ชีสเบอร์เกอร์
ชีสเบอร์เกอร์ () เป็นแฮมเบอร์เกอร์ซึ่งมีเนยแข็งวางอยู่บนเนื้อ ส่วนใหญ่จะนำเนยแข็งวางลงบนแผ่นเนื้อในระหว่างที่กำลังร้อนอยู่บนเตาย่าง เพื่อที่จะให้เนยแข็งละลายลงบนแผ่นเนื้อ ภายในตัวชีสเบอร์เกอร์มักมีส่วนผสมอื่น ๆ อีก เช่น ผักกาดหอม มะเขือเทศ หอมใหญ่ แตงกวาดอง มัสตาร์ด มายองเนส ซอสมะเขือเทศ และบางครั้งอาจใส่เบคอนด้วย
ชีสเบอร์เกอร์เป็นอาหารอเมริกันที่มีชื่อเสียงไปทั่วโลก เนื่องจากที่ว่าเป็นอาหารที่นิยมรับประทานตามร้านอาหารจานด่วนอเมริกันต่าง ๆ
คำว่า "ชีสเบอร์เกอร์" เป็นคำทับศัพท์จากภาษาอังกฤษซึ่งแปลว่า "แฮมเบอร์เกอร์เนยแข็ง" โดยคำ "เบอร์เกอร์" (burger) เป็นคำที่ย่อมาจากคำว่า "แฮมเบอร์เกอร์" (hamburger) อีกที
กีฬาเขตแห่งประเทศไทย ครั้งที่ 4
กีฬาเขตแห่งประเทศไทย ครั้งที่ 4 หรือ การแข่งขันกีฬาแห่งชาติ ครั้งที่ 4 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครราชสีมา ระหว่างวันที่ 1 – 7 พฤศจิกายน พ.ศ. 2517 มีนักกีฬาและเจ้าหน้าที่จากเขตต่างๆ เข้าร่วมการแข่งขันประมาณ 1,800 คน มีการแข่งขันกีฬา 12 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล และยกน้ำหนัก การแข่งขันครั้งนี้มีสมาคมกีฬาสมัครเล่นต่างๆ ได้คัดเลือกนักกีฬาที่เป็นยอดฝีมือดีเป็นผู้แทนของประเทศ เข้าร่วมการแข่งขันกีฬาเอเชี่ยนเกมส์ ครั้งที่ 6 ณ กรุงเทพมหานคร จนทำให้ประเทศได้รับเหรียญทองเป็นอันดับที่ 3 รองจากประเทศญี่ปุ่น และเกาหลีใต้ คือ 9 เหรียญทอง 17 เหรียญเงิน และ 13 เหรียญทองแดง
ปาโบล อัลโบรัน
ปาโบล โมเรโน เด อัลโบรัน เฟร์รันดิซ (; เกิดวันที่ 31 พฤษภาคม พ.ศ. 2532) หรือรู้จักในนาม ปาโบล อัลโบรัน () เป็นนักดนตรี นักร้อง และนักแต่งเพลงชาวสเปน
ในปีพ.ศ. 2554 ปาโบลได้รับเสนอชื่อเข้ารับรางวัลละตินแกรมมีอะวอร์ด (Latin Grammy Award) สามรางวัล
กีฬาเขตแห่งประเทศไทย ครั้งที่ 5
กีฬาเขตแห่งประเทศไทย ครั้งที่ 5 หรือ การแข่งขันกีฬาแห่งชาติ ครั้งที่ 5 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครสวรรค์ ระหว่างวันที่ 2 – 9 ธันวาคม พ.ศ. 2518 มีนักกีฬาและเจ้าหน้าที่จากเขตต่างๆ เข้าร่วมการแข่งขันประมาณ 2,000 คน มีการแข่งขันกีฬา 13 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ยูโด และยกน้ำหนัก ประชาชนได้ให้ความสนใจและเข้าชมเป็นจำนวนมากเช่นทุกปี มาตรฐานการเล่นดีขึ้น มีการทำลายสถิติในกีฬาที่มีสถิติหลายประเภท เช่น จักรยาน ยิงปืน และยกน้ำหนัก นักกีฬาที่มีความสามารถได้รับการคัดเลือกเป็นนักกีฬาทีมชาติ เข้าแข่งขันกีฬาแหลมทอง ครั้งที่ 6 ณ ประเทศมาเลเซีย ซึ่งเป็นไปตามวัตถุประสงค์ของทางราชการ
เกมริษยา
เกมริษยา () เป็นรายการโทรทัศน์ประเภทละครชุด ผลิตโดยโต๊ะกลม โดยเป็นเรื่องราวเกี่ยวกับพนักงานบริษัท P33 Group ออกอากาศทางช่องโทรทัศน์ผ่านระบบฟรีทีวีดิจิตอล เวิร์คพอยท์ทีวี
เกมริษยา Office Syndrome เรื่องราวความสัมพันธ์ของชีวิตคนทำงาน ที่เรื่องงานกับชีวิตทับซ้อนกัน จนหาเส้นแบ่งไม่ได้ ท่ามกลางเมืองใหญ่ที่ทุกคนต้องดิ้นรน และแข่งขันกันเพื่อเอาตัวรอด เรื่องราวเกิดขึ้นในบริษัทอสังหาริมทรัพย์เก่าแก่ ที่กำลังมีปัญหาขาดทุนอย่างหนัก เพราะรองประธานบริษัทยักยอกเงินแล้วหนีหาย ประธานบริษัทเสียใจที่ไว้ใจคนผิด จึงช็อกเข้าโรงพยาบาลเหตุการณ์อ่อนไหวจึงเกิดขึ้นภายในบริษัท ใครคือผู้เหมาะสมจะเป็นรองประธานคนใหม่ การแข่งขันเกิดขึ้นระหว่าง ปัทมน และ พิธานร่วมด้วย
ร่วมด้วย(set พนักงานออฟฟิศ)
นักแสดงรับเชิญ
เป็นการต่อยอดแนวคิดจากภาพยนตร์ ยอดมนุษย์เงินเดือน ที่ไม่สามารถนำเสนอในภาพยนตร์ได้ทั้งหมด รวมถึงต้องการสร้างละครชุดที่ไม่ซับซ้อนและซ้ำเดิม และผสมผสานทีมละครและภาพยนตร์ โดยบริษัท โต๊ะกลม
เราถูกสร้างมาเพื่อกันและกัน
"เราถูกสร้างมาเพื่อกันและกัน" เป็นซิงเกิลแรกจากอัลบั้มของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม "Precious Time" ประพันธ์เนื้อร้องและแต่งทำนองโดย เหมือนเพชร อำมะระ และเรียบเรียงโดย วิกรม สุริยะชัย มิวสิกวิดีโอนี้เผยแพร่ครั้งแรกในวันที่ 1 กันยายน พ.ศ. 2557
เพลง "เราถูกสร้างมาเพื่อกันและกัน" ติดอันดับสูงสุดที่ 61 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 1 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 1 กันยายน พ.ศ. 2557
กรรมตามสนอง
"กรรมตามสนอง" เป็นซิงเกิลของวงดนตรีมายด์ จากอัลบั้ม "Master Peace" โดยเนื้อหาของเพลงนั้น ได้พูดถึงเรื่อง ของผู้ชายคนหนึ่งที่รู้สึกผิดกับความรักที­่จากไปแล้ว แต่ก็ไม่สามารถเรียกกลับมาได้อีก ส่วนแนวของดนตรีนั้น เป็นเพลงเศร้าอารมณ์ "ดนตรีผิวสี" ที่มีกลิ่นความเป็นกลางคืน และเพลงนี้ถือว่าเป็นเพลงช้าแนวใหม่ของวงมายด์ ออกจำหน่ายในวันที่ 24 กันยายน พ.ศ. 2555
เพลง "กรรมตามสนอง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2555 และอันดับสูงสุดที่ 6 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พัก แท-ฮวัน
พัก แท-ฮวัน (; เกิดวันที่ 27 กันยายน ค.ศ. 1989 ในโซล เกาหลีใต้) นักว่ายน้ำชายจากประเทศเกาหลีใต้ เขาว่ายน้ำให้กับประเทศเกาหลีใต้ในการแข่งขันกีฬาโอลิมปิกและแชมป์โลก เขาได้เหรียญจากการแข่งขันกีฬาโอลิมปิกทั้งหมด 4 เหรียญ 2 เหรียญจากชิงแชมป์ และ 20 เหรียญจากเอเชียนเกมส์ เขาได้รับเหรียญทองในท่าฟรีสไตล์ 400 เมตร และเหรียญเงินในท่าฟรีสไตล์ 200 เมตร จากการแข่งขันโอลิมปิกฤดูร้อน 2008 นอกจากนี้เขายังได้รับสองเหรียญเงินในโอลิมปิกฤดูร้อน 2012 ในท่าฟรีสไตล์ 200 เมตรและ 400 เมตร เขาเป็นนักว่ายน้ำชาวเอเชียคนแรกที่เหรียญทองในท่าฟรีสไตล์ 400 ม. ชายและเป็นคนแรกของเกาหลีที่ได้เหรียญทองโอลิมปิกในการว่ายน้ำ เป็นที่รู้จักในช่วงที่น่าประทับใจของเขา และความคล่องตัว ในขณะที่เขามีความสามารถในการแข่งขันในระดับนานาชาติใน 100 เมตร, 200 เมตร, 400 เมตร และ 1,500 เมตร เขาเป็นนักว่ายน้ำคนแรกที่ว่ายน้ำที่ได้เวลา 49 วินาทีใน 100 เมตร และต่ำกว่า 15 นาทีใน 1500 เมตร เขายังคงเป็นคนเดียวที่จะมีช่วงที่น่าประทับใจเช่นนี้จนกระทั่งซุน หยางร่วมสโมสรในปี 2013
เกิดในโซลในปี ค.ศ. 1989 พักจบการศึกษาจากมหาวิทยาลัยดันกุก ในเดือนกุมภาพันธ์ ค.ศ. 2012
พัก ในฐานะที่เป็นผู้ชนะเลิศเหรียญโอลิมปิกและเอเชียนเกมส์ ได้รับการยกเว้นจากสองปีของการรับราชการทหารได้รับคำสั่ง แต่ยังคงต้องผ่านสี่สัปดาห์ของการฝึกอบรมขั้นพื้นฐานที่เขารายงานเมื่อวันที่ 4 ตุลาคม ค.ศ. 2012
กีฬาเขตแห่งประเทศไทย ครั้งที่ 6
กีฬาเขตแห่งประเทศไทย ครั้งที่ 6 หรือ การแข่งขันกีฬาแห่งชาติ ครั้งที่ 6 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดราชบุรี ระหว่างวันที่ 2 – 8 ธันวาคม พ.ศ. 2519 มีการแข่งขันกีฬา 12 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล และยกน้ำหนัก ในการแข่งขันครั้งนี้ได้แบ่งเขตการแข่งขันเป็น 10 เขต โดยแยกกรุงเทพมหานครเป็นเขตที่ 10 นักกีฬาและเจ้าหน้าที่จากเขตต่าง ๆ เข้าร่วมการแข่งขันทั้งสิ้น 2,167 คน ผลการแข่งขันครั้งนี้ มีนักกีฬาสามารถทำสถิติได้ดีกว่าสถิติประเทศไทยและกีฬาแหลมทองหลายรายการ
ในการแข่งขันกีฬาแห่งชาติครั้งนี้ได้แบ่งเขตการแข่งขันเพิ่มเป็น 10 เขต จากเดิม 9 เขต โดยแยกกรุงเทพมหานครเป็นเขตที่ 10 เนื่องจากกรุงเทพมหานครเป็นจังหวัดที่มีนักกีฬาเป็นจำนวนมากและยังมีศักยภารในการแข่งขันค่านข้างสูง เมื่อเทียบกับจังหวัดอื่นๆ โดยรายละเอียดของแต่ละเขตมีดังนี้
กีฬาเขตแห่งประเทศไทย ครั้งที่ 7
กีฬาเขตแห่งประเทศไทย ครั้งที่ 7 หรือ การแข่งขันกีฬาแห่งชาติ ครั้งที่ 7 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครศรีธรรมราช ระหว่างวันที่ 23 – 29 กุมภาพันธ์ พ.ศ. 2520 มีการแข่งขันกีฬา 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ ตลอดจนผู้ตัดสินจากสมาคมกีฬาสมัครเล่นทั้งสิ้นจำนวน 2,572 คน ในครั้งนี้นักกีฬาสามารถทำลายสถิติได้ดีกว่าการแข่งขันกีฬาเขตครั้งที่ผ่านมาเป็นจำนวนมาก
กีฬาเขตแห่งประเทศไทย ครั้งที่ 8
กีฬาเขตแห่งประเทศไทย ครั้งที่ 8 หรือ การแข่งขันกีฬาแห่งชาติ ครั้งที่ 8 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดชลบุรี ระหว่างวันที่ 3 – 8 ธันวาคม พ.ศ. 2521 มีการแข่งขันกีฬา 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก และเรือใบ มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,693 คน ผลการแข่งขันของกีฬาแต่ละชนิดสามารถทำลายสถิติของประเทศไทย และกีฬาแหลมทองได้อย่างมากมาย
กีฬาเขตแห่งประเทศไทย ครั้งที่ 9
กีฬาเขตแห่งประเทศไทย ครั้งที่ 9 หรือ การแข่งขันกีฬาแห่งชาติ ครั้งที่ 9 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดลพบุรี ระหว่างวันที่ 28 พฤศจิกายน ถึง วันที่ 4 ธันวาคม พ.ศ. 2522 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,690 คน